stanford-oval/wikipedia huggingface dataset:
Bottom Bitch
רקע וכתיבה

השיר נכתב על ידי דוג'ה קאט, טרוויס בארקר, יטי ביטס, מארק הופוס וטום דה לונג והופק על ידי דוג'ה קאט, ג'רי פין ויטי ביטס גם כן. במקור, יצא השיר כרצועה הרביעית מתוך האלבום Hot Pink, אך בהמשך הוחלט להוציא אותו כסינגל השני מתוכו.
עם יציאתו, עלה השיר לרשת הזרמת המדיה ספוטיפיי, בדומה לשאר שירי האלבום. כמו כן, צבר השיר למעלה מ-20 מיליון השמעות בספוטיפיי.
וידאו קליפ

הווידאו קליפ הרשמי של השיר הועלה לערוץ היוטיוב של דוג'ה קאט בשידור חי ב-3 באוקטובר 2019, ביום צאתו כסינגל. בתחילת הקליפ, ניתן לראות גרפיטי על קיר ולאחר מכן את דוג'ה קאט ואת החברים שלה, כשהם רוכבים על סקייטבורד.
נכון לפברואר 2025, מונה הצפיות של הקליפ עומד על למעלה מ-50 מיליון צפיות.
מיקומי שיא

|   ‏‏‏  מצעדים ודירוגים (2019)> מדינה |   ‏‏‏  מצעדים ודירוגים (2019)> מצעד |   ‏‏‏  מצעדים ודירוגים (2019)> מיקום שיא |   ‏‏‏  מצעדים ודירוגים (2019)>  |
| --- | --- | --- | --- |
|  ארצות הברית | בילבורד הוט 100 | - |  |
|  ארצות הברית | רולינג סטון טרנדינג 25 | 16 |  |
|  ארצות הברית | מצעד הסטרימינג-וידאו של טיידל | 14 |  |
|  ניו זילנד | המצעד הניו זילנדי הרשמי | 32 |  |
נתוני מכירות

| מקום | תארים | מכירות |
| --- | --- | --- |
| ארצות הברית (RIAA) | זהב | 500,000 |
 מכירות + הזרמת מדיה בלבד
הערות שוליים

↑  דוג'ה קאט, טרוויס בארקר, יטי ביטס, מארק הופוס, טום דה לונג
1 2 3 4 5  Bottom Bitch, 2019-10-03, נבדק ב-2020-02-28
↑  The Official New Zealand Music Chart, THE OFFICIAL NZ MUSIC CHART (באנגלית)
↑  Doja Cat – Bottom Bitch (באנגלית), נבדק ב-2020-02-28
↑  Hot Pink, נבדק ב-2020-02-28
↑  Bottom Bitch, נבדק ב-2020-04-01
1 2 3  Doja Cat - Bottom Bitch (Official Video)
↑  Rolling Stone, Rolling Stone (באנגלית)
↑  Gold & Platinum, RIAA (באנגלית אמריקאית)
| דוג'ה קאט |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | Amala • Hot Pink • Planet Her • Scarlet |  |
| מיני-אלבומים | Purrr! |  |
| סינגלים | "So High" • "No Police" • "Roll with Us" • "Go to Town" • "Candy" • "Mooo!" • "Tia Tamera" • "Juicy" • "Bottom Bitch" • "Rules" • "Cyber Sex" • "Boss Bitch" • "Say So" • "Like That" • "Freak" • "Do It (Remix)" • "Del Mar" • "Streets" • "Kiss Me More" • "You Right" • "Need to Know" • "Woman" • "Handstand" • "Freaky Deaky" • "Get Into It (Yuh)" • "Vegas" • "Attention" • "Paint The Town Red" |  |
| השתתפות בסינגלים | "Make That Cake" • "In Your Eyes (Remix)" • "Pussy Talk" • "To Be Young" • "Shimmy" • "Baby, I'm Jealous" • "Best Friend" • "34+35 (Remix)" • "Dick" • "I Like You (A Happier Song)" |  |
| שירים אחרים | "Won't Bite" • "BMO (Remix)" • "Motive" • "Ain't Shit" |  |
| סיבובי הופעות | Hot Pink Tour |  |
דרור הבית

| דרור הבית |
| --- | --- |
 זכר דרור  נקבת דרור
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
תת־מחלקה:: עופות בתראים
אינפרא־מחלקה:: עופות מפותחים חסרי שיניים
סדרה:: ציפורי שיר
תת־סדרה:: דמויי־דרור
אינפרא־סדרה:: דרוראים
משפחה:: דרוריים
סוג:: דרור
מין:: דרור הבית
שם מדעי
 Passer domesticus ‏לינאוס, 1758
תחום תפוצה
      בירוק כהה – תפוצה טבעית      בירוק בהיר – תפוצה בעזרת האדם

דרור הבית מתרחץ
דְּרוֹר הַבַּיִת (שם מדעי: Passer domesticus; בתלמוד נקרא גם אַנְקוֹר) הוא מין של ציפור שיר מהסוג דרור. צבעו של זכר הדרור הוא חום־אפור, ואילו נקבת הדרור אפורה. הדרור מאופיין בכושר הסתגלותו לחיים בקרבת בני האדם ומהווה דוגמה לחיה סיננתרופית, ובדרך כלל נצפה כשהוא עף בלהקות גדולות וקולניות. דרור הבית הוא אחת מהציפורים הנפוצות ביותר בישראל.
רקע עיוני

הדרור הוא עוף מסדרת ציפורי השיר וממשפחת הדרוריים.
הדרור היא ציפור אוכלת כל, המתגוררת על פני עצים ונפוצה בכל העולם. דרור הבית היא ציפור חברותית המתאפיינת בפעילויות קבוצתיות: השתזפות בשמש (המגינה על הדרור מפני טפילי עור), אמבטיות חול ומים, שירה והתגודדות מול אויבים. דרור הבית אינו נודד ממקום למקום, אך לעיתים ינדוד מרחק שלא יעלה על קילומטרים ספורים לשם התגוררות וקינון בעצים המתאימים יותר למטרה זו (צפופים וסבוכים יותר). הדרור איננו מפחד מבני־אדם וזאת מכיוון שבמהלך הדורות לא היוו לו סכנה. מסיבה זו ניתן למצוא את הציפור משוטטת בקהילות רבות בהן מיושבים בני האדם, בין אם זה בגינות או חצרות בתיהם. מתצפיות שנערכו בישראל בשנים 2016 עד 2018 עולה כי דרור הבית הוא הציפור השנייה בתפוצתה בישראל לאחר עורב אפור. בספירה שנערכה ב־2020 נמצא שהדרור הוא השביעי בלבד בתפוצתו בישראל.
תיאור

צבעו של הזכר אפור־חום, צבע הנקבה אפור. אורך גופה של ציפור דרור הבית מגיע עד ל־16.8 ס"מ. מוטת כנפיה מגיעה לאורך של 25 ס"מ, משקלה ל־33 גרם ורגליה קצרות עם ארבע אצבעות, שלוש מהן פונות לפנים והרביעית פונה לאחור.
לדרורים זכרים יש לעיתים יותר צבע בגרון או פחות. ככל שיש יותר צבע שחור כך ה"דרגה" יותר גבוהה ודרור מדרגה נמוכה יותר יברח מדרור מדרגה גבוהה. מתחת לנוצות החיצוניות בגרון יש עוד שכבת נוצות שנייה בצבע שחור.
רבייה

עונת הייחום של דרור הבית היא לקראת סוף החורף, בחודש פברואר, ומסתיימת בקיץ, בעונת הקינון, בחודשים יולי–אוגוסט. בתקופה זו ישנם 3–4 מחזורי ייחום. במשך עונת הקינון משחיר מקורו של הזכר, וה"סינר" שעל גרונו נעשה כהה יותר.
בעונת החיזור מספר זכרים מנתרים בצפצופים עזים סביב נקבה אחת, רודפים אחריה ולאחר מכן בונה כל זכר קן, ובסיום עבודת הבנייה מכריז על כך בציוץ מתמשך. נקבות האזור בוחנות את קיני הזכרים, ואם אחד מן הקינים מוצא חן בעיני נקבה, היא מצטרפת אל הזכר בקינו ומשלימה את בניית הקן, שבסיומה יחל תהליך הרבייה. הקן נבנה לרוב על גבי עצים, אך לעיתים גם על מקומות גבוהים ופתוחים אחרים. הקן נבנה בגודל החלל הנתון והוא עשוי בעיקר מקש, עשב, נוצות, ניירות וחוטים, ומרופד בעיקר בנוצות ולעיתים בצמר גפן. הקן נראה ככדור אשר בו חור המהווה כניסה לחלל הגדול של הכדור. לעיתים הזכר "גונב" לחיות אחרות כמו סנונית, סיסי גליל או נקר את קינם ומנצל אותו לשימושו. לעיתים ישנם זוגות ותיקים אשר שנה אחר שנה אינם מבצעים טקסי חיזור ובונים יחדיו את קינם.
בכל אחד משלושה עד ארבעה מחזורי הביוץ בעונת הקינון נוצרות 5–7 ביציות, אשר מופרות על ידי הזכר ומוטלות מספר ימים לאחר מכן.
העובר מתפתח בתוך ביצה שגודלה 15×22 מילימטרים ומשקלה כ־2.8 גרם. הדגירה נמשכת 15 יום, ולאחר מכן בוקעים הגוזלים המואכלים על ידי הוריהם במשותף, אך בעיקר על ידי הזכר. מקור המזון המסופק לגוזלים הוא ברובו מן החי – חרקים ורכיכות. תוך כדי ההאכלה הנקבה מחממת את גוזליה על ידי דגירה עליהם, עד הגיעם לגיל 8 ימים, ואז היא מצטרפת אל הזכר במטלת ההאכלה. לאחר 14–17 ימים מיום הבקיעה, הגוזלים פורחים ומסתדרים בכוחות עצמם, ועשרה ימים לאחר מכן ההורים פותחים במחזור הטלה חדש.
במקורות

הדרור מופיע בתהלים, פ"ד, ד': ”גַּם צִפּוֹר מָצְאָה בַיִת וּדְרוֹר קֵן לָהּ...” ובמשלי, כ"ו, ב'. במרוצת הדורות והשכחה נוצרה חוסר הסכמה בקשר לזהויו הוודאי של העוף ובתרגום השבעים לפסוק לעיל מתורגם הדרור ללשון יוונית עתיקה כ"תְריגוֹן" (τρυγών (תור, 'יונת־צב')). בוולגטה הוא מתורגם כ"טֳרטוּר" (turtur), בפשיטתא כ'שופינינא', ובעקבות הפשיטתא בתרגום ארמי מופיע הדרור – 'שפנינא'. משם תורגם ללטינית כ'פֲּאסֶר' (passer).
החל מתרגומו של הנוצרי מרטין לותר (שבפירושו סטה מן התרגומים הקודמים לו) ועד לאנגלית של ימינו, מזוהה הדרור כ־ספַּארוֹ (sparrow). סטיית הנוצרים עצמם מתרגומיהם העתיקים והתבססותם הבלעדית על הרפורמטור הגרמני יצרה הדים של חוסר ההסכמה לפירוש ה'לותרני' בקרב מילונאים מבוקסטורף ועד גסניוס־בוהל וקולר, לדידם הדרור נחשב לציפור נודדת.
במקורות חז"ל, המונח הוא שם כללי למיני ציפורים כשרות הסמוכות למשכנות האדם. בקרב פרשני ימי הביניים, ובעקבותיהם מקצת מהאחרונים, ניתן למצוא שתי פרשנויות עיקריות לזיהוי ה"דרור". דרור (Passer) או סנונית. מכיוון שיש מחלוקת בחז"ל לגבי כשרות הסנונית, היו שהטילו ספק בכשרותו של הדרור. ר' סעדיה גאון תרגם דרור – 'דרי'. רש"י (לדרור בספר משלי) – 'רונדל"ע'. אבן ג'נאח פוסק על פי ההגיון שהדרור הוא עוף טהור שכן אפרוחיו מתוארים בפסוק כ"שותים (היישר) ממזבח ה' צבאות", בעוד רד"ק בספר השורשים פוסק כי מדובר בעוף טמא ומכנהו אירונדל"א (השוו: hirondelle, סנוניתיים) ומוסיף בפירושו לספר תהילים: 'ציפור דרור' – "שדרכם (חופשייה) לקנן ביישובי אדם (ללא מורא) והוא עוף קטן הקרוי פשר"א".
החכם הצרפתי שמעון בוכרט מחבר ה'אנצקלופדיה לבעלי חיים מן המקרא' סבר ואף נימק כי הדרור הוא 'יונת בר' ר' חזקיה די־סילוה, שחי במאה השבע עשרה, פתר בעיה זו בטענה שהמונח 'דרור' הוא מונח כללי הכולל בתוכו ציפורים כשרות ושאינן כשרות.
במאה ה־20, חוגי 'אקדמיה־עברית' מאמצים דעתו של הזואולוג ישראל אהרוני הקובע שהדרור והציפור המקראיים חד הם ושניהם מכוונים ל־Passer, וששמו הלטיני והעברי ניתן לו כאונומטופיה וזאת בשל ציוציו: צפ־ר־ר־ר או משום 'דורו במדורי־האדם'.
דרור הבית ביהדות

פירוש השם דרור נזכר בתלמוד: ”לָמָּה נִקְרָא שְׁמָהּ "צִפּוֹר דְּרוֹר" מִפְּנֵי שֶׁדָּרָה בַּבַּיִת כְּבַשָּׂדֶה” (ביצה כ"ד ע"א). וכן מצוין בגמרא "צפור דרור עסקינן לפי שאינה מקבלת מרות" (שבת ק"ו ע"ב).
הדרור נזכר פעמיים במקרא, בתקבולת לשם "ציפור" (תהילים, פ"ד, ד' ; משלי, כ"ו, ב'). תקבולת זו רומזת על כך שהמונח "ציפור" במקרא שימש לא רק כשם קיבוצי לכלל מיני ציפורי השיר הקטנות, אלא גם כשם ייחודי לציפור הדרור.
ציפור הדרור היא דוגמה לעוף שהייתה לגביו מסורת אכילה רציפה בכל קהילות ישראל ממזרח וממערב, עד לאמצע המאה העשרים, בשל תפוצתו הנרחבת של העוף וזיקתו למשכנות האדם. מסורת זו תועדה בין היתר במזרח אירופה, באיטליה, באנגליה, במרוקו, בתימן ובארץ ישראל. זמינותו עשתה אותו לעוף מאכל שקל להשיגו, בעיקר בחברות מסורתיות, או בקרב חסרי אמצעים, שנהגו לנצל כל מרכיב מזון אפשרי. בחברות שפע פחת השימוש בדרורים לאכילה, עד אשר עלה החשש לאובדן רציפות המסורת. בעקבות זאת, פשט מנהג בחלק מקהילות גרמניה לשחוט את הדרור בפרהסיה 'לעיני כל ישראל', לשם שימור המסורת לדורות הבאים. המנהג רווח עד לעליית הנאצים, בראשית שנות ה־30 של המאה ה־20. גם בימינו יש העוסקים בשימור פעיל של מסורת אכילת הדרור.
איומים

כיום בישראל ישנה עלייה באוכלוסיית העופות הפולשים לעומת ירידה באוכלוסיית המינים המקומיים: אוכלוסיית המיינה ההודית גדלה ב-843% מאז שנת 2006, כמו גם אוכלוסיית הדררה שהתעצמה ב-250% ב-15 השנים האחרונות. מספר דרורי הבית הצטמצם כמעט בשליש. מיינות ודררות חומסות קינים של דרורים, ובמקרים מסוימים אף צדות המיינות את גוזליהם. התנהגויות אלה יכולות להסביר את הקשר בין העלייה החדה במספר המיינות לעומת הירידה הדרסטית במספר הדרורים בפארק הירקון שבתל אביב. עם זאת, ירידה במספר הדרורים נצפתה גם באירופה. דרור הבית נטרף לעיתים קרובות על ידי חתולי בית. סיבה אחרת לדלדול אוכלוסיית הדרורים באזורים עירוניים היא הקטנת אוכלוסיית החרקים המהווים מרכיב תזונה חשוב לגוזלים.
דרור בית באומנות

בפסיפס בית האמידים הרומי מלוד מתוארים 12 מינים של עופות, ביניהם שלושה עופות בעיצוב יחידאי בפסיפסים מהתקופות הרומית והביזנטית מישראל: ירגזי מצוי, דרור בית ושחף אגמים. הדרור מאויר במסגרת גאומטרית בשטיח הדרומי של פסיפס הטרקלין. הדרור ניצב על ענף של ורד ומנקר חרקים שנמצאים על הפרח.
מדיה

קובץ קול זה הוא הקראה של הערך כפי שהופיע בתאריך 2012-05-10, בשעה 12:14, שינויים בטקסט שבוצעו לאחר מכן אינם מופיעים בהקלטה. (עזרה)
קובץ מדיה זה הוא הסרטה, המורכבת מהקלטה, תמונות וכתוביות של הערך כפי שהופיע בתאריך 8-10-2012, בשעה 18:22. שינויים בטקסט שבוצעו לאחר מכן אינם מופיעים בסרטון. (עזרה)
ראו גם

דרור ספרדי
דרור ירדן
הערות שוליים

↑  דרור הבית באתר הרשימה האדומה של IUCN
1 2  סיכום ספירת הציפורים הגדולה 2018, באתר "המרכז לטיפוח ציפורי הבר בחצר ובגינה"
↑  ספירת ציפורים 2020
↑  אלקנה ביליק, בית מקרא – כרך ד', חוברת א'-ב' (ז'-ח') (ניסן תשי"ט) עמ' 22
↑  להרחבה זהר עמר, מסורת העוף, תל אביב תשס"ד, עמ' 69 – 87
↑  Agathe Colléony, Assaf Shwartz, When the winners are the losers: Invasive alien bird species outcompete the native winners in the biotic homogenization process, Biological Conservation 241, 2020-01-01, עמ' 108314 doi: 10.1016/j.biocon.2019.108314
1 2  Summers-Smith, J. Denis, The decline of the House Sparrow: a review, British Bird, 9 96 ., 2003, עמ' 439-446
↑  Pavisse, Roman, Didier Vangeluwe, and Philippe Clergeau, Domestic cat predation on garden birds: An analysis from European ringing programmes, Ardea, 1 107, עמ' 103-109
| --- | --- |
בקרת זהויות :  GND: 4159280-3 
דרור בית מפסיפס בית האמידים הרומי בלוד

נקבת הדרור אוכלת שסק בירושלים
אף אחד לא מזיל דמעה

| --- | --- |

 סינגל בביצוע שמוליק צ'יזיק
 מתוך האלבום אף אחד לא מזיל דמעה/מישהו אוהב אותך
 יצא לאור:  1984
 סוגה:  בלדת פופ • בלוז
 שפה:  עברית
 חברת תקליטים:  CBS ישראל
 כתיבה:  שמוליק צ'יזיק
 לחן:  שמוליק צ'יזיק
 הפקה:  יהודה עדר
 עיבוד:  יהודה עדר
 ביצועים מאוחרים:  אריק איינשטיין
"אף אחד לא מזיל דמעה" הוא שיר שכתב והלחין שמוליק צ'יזיק, ויצא בתקליטון "אף אחד לא מזיל דמעה/מישהו אוהב אותך", שעיבד והפיק יהודה עדר, ויצא לאור באוקטובר 1984.


בהפקת התקליטון השתתפו כמה מהמוזיקאים הגדולים של התקופה: אלון הלל, איתן גדרון. נגני הליווי היו אלון אולארצ'יק ומשה לוי, וקולות הרקע היו של יהודית רביץ ומזי כהן.


צ'יזיק היה ידוע ככותב מילים מצליח, אך מעולם לא הוציא אלבום משיריו. למרות זאת, "אף אחד לא מזיל דמעה" הצליח להפוך ללהיט, ואף זכה לגרסאות כיסוי.
השיר במצעדים

השיר הוצג ב"פינה לשיפוטכם" של מצעדי רשת ג' ב־2 באוקטובר 1984, זכה להצלחה והגיע לשבוע אחד לראש המצעד ב-18 בדצמבר 1984. בסך הכול צעד השיר 15 שבועות, עד 29 בינואר 1985. במצעד השנתי תשמ"ה (1985) של התחנה הוא דורג במקום ה־40. זהו שיר הסולו היחיד של צ'יזיק שצעד במצעדי הפזמונים.


במצעד הפזמונים העברי השבועי של רשת ג' הגיע השיר בדצמבר 1984 למקום הראשון, ובמצעד השנתי לסיכום תשמ"ה, הגיע אל המקום ה-40.
גרסאות כיסוי

בשנת 2006 ביצע הזמר אריק איינשטיין גרסת כיסוי לשיר, באלבומו "רגעים", שיצר בשיתוף עם המוזיקאי פיטר רוט.
רועי זילבר, בנו של אריאל זילבר, חברו ושותפו המוזיקלי של צ'יזיק, עיבד והפיק גרסה מחודשת לשיר בשנת 2020.
הערות שוליים

1 2  אף אחד לא מזיל דמעה, באתר הספרייה הלאומית
↑  אף אחד לא מזיל דמעה, באתר פזמונט
ז'ורדן ברדלה

| --- | --- |

 לידה:  13 בספטמבר 1995 (בן 29) דראנסי, צרפת 
 מדינה:  צרפת, איטליה 
 השכלה:  Ensemble Scolaire Jean-Baptiste de La Salle - Notre-Dame de la Compassion (2013)  אוניברסיטת פריז-סורבון (2015) 
 תפקיד:  דובר (21 בספטמבר 2017–16 ביוני 2019)  סגן נשיא (16 ביוני 2019)  מנהיג מפלגה (5 בנובמבר 2022)  חבר הפרלמנט האירופי (2 ביולי 2019–15 ביולי 2024)  חבר המועצה האזורית של איל-דה-פראנס (13 בדצמבר 2015)  חבר הפרלמנט האירופי (16 ביולי 2024) 
 מפלגה:    האיחוד הלאומי
 בן או בת זוג:  Nolwenn Olivier (2019–2024)  Kerridwen Chatillon (2017–2018)  Kelly Betesh (2015–2017) 
 www.jordan-bardella.fr
 
ז'ורדן ברדלה (בצרפתית: Jordan Bardella; נולד ב-13 בספטמבר 1995) הוא פוליטיקאי צרפתי המכהן כיו"ר האיחוד הלאומי (RN) מאז 2022. שימש בעבר כיו"ר המפלגה בפועל מספטמבר 2021 עד נובמבר 2022 וכסגן יו"ר המפלגה מ-2019 עד 2022. ברדלה שימש גם כחבר בפרלמנט האירופי (MEP) מאז 2019, אז היה המועמד המוביל ל-RN בבחירות לפרלמנט האירופי, והוא חבר מועצה אזורי של איל-דה-פרנס מאז 2015.
לפני שהפך ליושב ראש בפועל של ה-RN, שימש ברדלה כסגן היושב ראש בשנים 2019 עד 2021 ודובר המפלגה בין 2017 ל-2019. בין השנים 2018 ל-2021, הוא היה גם יו"ר אגף הנוער שלו, החזית הלאומית דה לה ז'ונס (FNJ), לימים שונה שמה ל-Génération Nation (GN).
ביוגרפיה > חיים מוקדמים

ברדלה נולד ב-13 בספטמבר 1995 בדראנסי, סן-סן-דני, כילד יחיד במשפחה צנועה ממוצא איטלקי. משפחתו מצד אמו היגרה לצרפת מטורינו בשנות ה-60. סבתו מצד אביו, ילידת לה-פרט-סו-ז'ואר, גם היא בחלקה מהגרת, עם אב אלג'יראי שהגיע לצרפת בשנות ה-30, לוילרבאן ועבד כפועל בתעשיית הבנייה. ברדלה גדל בדיור בפיקוח על שכר דירה בדראנסי, ולימים טען שהוא מייצג את "המקורות הצנועים והמרקם החברתי" בפוליטיקה.
לאחר שקיבל תעודה בכלכלה ומדעי החברה בהצטיינות מז'אן-בטיסט-דה-לה-סאל בסן-דני, הוא למד גאוגרפיה באוניברסיטת פריז-סורבון אך נשר כדי להתמקד בפוליטיקה.
עמדות פוליטיות

במהלך הקמפיין שלו בבחירות 2019 הצהיר ברדלה כי שתי העדיפויות הפוליטיות של דורו הן משבר המהגרים והמשבר הסביבתי, ואמר כי "אם בני האדם אחראים למה שנראה כשינויי אקלים, המודל הכלכלי שלנו תלוי בו". הוא גם התנגד לכניסתה של צרפת להסכמי סחר חופשי חדשים. ברדלה גם מתח ביקורת על "הסביבתיות העונשית" של ממשלת מקרון, שלטענתו היא "הפללת העם הצרפתי".
ברדלה מתנגד לנישואים חד-מיניים בטענה שהם יפתחו את הדלת לפונדקאות או לרבייה בסיוע רפואי. עם זאת, הוא הסכים ש"עבור רוב צרפת, נישואים לכולם הם עכשיו נתון" והצהיר על תמיכתו במשאל עם יוזמת אזרחים בנושא ב-2019. ברדלה גם דוגל ב"קיצוץ בשירותים הסוציאליים לאנשים שהגיעו לצרפת באופן לא חוקי" ובלגליזציה של קנאביס למטרות רפואיות.
לפי "לה מונד", ברדלה יכול "להתפאר בכך שרקם קשרים הדוקים יותר" עם מנהיג מפלגת הליגה הצפונית באיטליה מתאו סלביני, שהוא רואה בו מודל לחיקוי. מאמינים שהוא גם מקורב ליועצה של מארין לה פן, פרדריק שאטיון, לאחר שבשלב מסוים היה במערכת יחסים עם בתו, כמו גם עם פלוריאן פיליפו. במקביל, ברדלה הצהיר שהוא מקורב למארין לה פן.
ב-2021 הוא פרסם בפייסבוק הצהרות תמיכה ב-Génération Identitaire, ארגון ימין שפורק על ידי ממשלת צרפת בשל "הסתה לשנאה גזעית ולאלימות". כתוצאה מכך, פייסבוק הסירה את הפוסטים והשעתה תכונות מסוימות בחשבון שלו.
לאחר שעלי ראבה, מוסלמי, נבחר מחדש לראשות עיריית טראפס ב-2021, תיאר ברדלה את העיר כ"רפובליקה אסלאמית" בתחנת הרדיו אירופה 1. לאחר מכן הודיע ב-2 בפברואר 2022 כי הוא מואשם בגין הצהרה זו, ואמר "אני מאוכזב מכך שמערכת המשפט הצרפתית שואפת היום לאותה מטרה כמו האיסלאמיסטים, להשתיק את אלה שמגנים סוגיות אמיתיות ואת אלה שמתנגדים לשינוי של אינספור שכונות בצרפת".
הערות שוליים

↑  "French far-right set to pick Bardella, 27, as Le Pen successor". France 24 (באנגלית). 2022-11-05. נבדק ב-2022-11-05.
↑  à 17h59, Par Valérie HacotLe 25 décembre 2018 (25 בדצמבר 2018). "Jordan Bardella, le rajeunissement national". leparisien.fr (בצרפתית). נבדק ב-3 במרץ 2020. {{cite web}}:  (עזרה)
↑  "BARDELLA". www.iledefrance.fr.
↑  Jean-Louis Beaucarnot, Le Tout-Politique 2022, L'Archipel, 2022, p.47
↑  "Vu d'Italie. Jordan Bardella à la conquête des banlieues". Courrier international (בצרפתית). 2019-05-10. נבדק ב-2022-03-29.
↑  "Européennes : Le Rassemblement national abat sa carte jeune". parismatch.com (בצרפתית). נבדק ב-2022-03-29.
↑  Berteloot, Tristan. "Jordan Bardella, poupée de Front pour les européennes". Libération (בצרפתית). נבדק ב-2022-03-29.
↑  "Le FN affiche sa volonté de (re)conquérir les banlieues". Le Monde.fr (בצרפתית). 2016-09-03. נבדק ב-2022-03-30.
↑  Kahn, Olivier. "Politique. Jordan Bardella, l'insouciance de la jeunesse". vsd.fr (בצרפתית). נבדק ב-2022-03-30.
↑  "Jordan Bardella : " Le meilleur allié de l'écologie, c'est la frontière "". Les Echos (בצרפתית). 2019-04-07. נבדק ב-2022-03-30.
↑  "VIDÉO - Écologie : "Arrêtons de vouloir criminaliser les Français", lance Bardella". www.rtl.fr (בצרפתית). נבדק ב-2022-03-30.
↑  "On vous présente Jordan Bardella, tête de liste du RN aux européennes". KOMITID (בצרפתית). 2018-12-17. נבדק ב-2022-03-30.
↑  "Mariage pour tous : "Un acquis", selon Jordan Bardella sur RTL". 2019-08-31. אורכב מ-המקור ב-31 באוגוסט 2019. נבדק ב-2022-03-30. {{cite web}}:  (עזרה)
↑  Jordan Bardella, du Rassemblement national :"Nous allons couper les aides sociales aux personnes qui sont clandestines dans notre pays." (בצרפתית), נבדק ב-2022-03-30
↑  "Jordan Bardella, la tête bien lisse du Rassemblement national". Le Monde.fr (בצרפתית). 2021-06-13. נבדק ב-2022-03-30.
↑  "Jordan Bardella", Wikipédia (בצרפתית), 2022-03-29, נבדק ב-2022-03-30
1 2  Berteloot, Tristan. "Jordan Bardella, poupée de Front pour les européennes". Libération (בצרפתית). נבדק ב-2022-03-30.
↑  JDD, Le. "Européennes : Jordan Bardella, tête de liste du Rassemblement national aux airs de faire-valoir". lejdd.fr (בצרפתית). נבדק ב-2022-03-30.
↑  "Maréchal et Bardella "censurés" après des posts sur Génération identitaire? Facebook répond". Le HuffPost (בצרפתית). 2021-02-22. נבדק ב-2022-03-30.
↑  "Jordan Bardella annonce sa mise en examen pour ses propos sur Trappes". LEFIGARO (בצרפתית). 2022-02-02. נבדק ב-2022-03-30.
↑  "Jordan Bardella mis en examen pour ses propos sur Trappes qualifiée de "République islamique"". Europe 1 (בצרפתית). נבדק ב-2022-03-30.
| --- | --- |
בקרת זהויות :  PLWABN: 9810715490405606  GND: 127209720X  VIAF: 2664156012432149700007   WorldCat (עם VIAF): 2664156012432149700007
אתה לי ארץ

"אתה לי ארץ" הוא אלבומה השלישי כסולנית של ירדנה ארזי, שיצא ב-1984.
הפקה

לאחר הצלחת אלבומה הקודם, "מה נשמע", המשיכה ארזי לעבוד עם היועץ האמנותי גברי מזור ועם המפיק והמנהל המוזיקלי ירוסלב יעקובוביץ', שאף הלחין כמה משירי האלבום. גם באלבום זה המשיך בעלה של ארזי, המהנדס נתן תומר, לשמש כמפיק, לאור החלטתם להוציא את כל אלבומיה באופן פרטי.
האלבום מסמל את תחילת תקופת ההצלחה של ארזי וזכייתה הראשונה בתואר "זמרת השנה" במצעד הפזמונים העברי השנתי של קול ישראל. באותה שנה אף זכתה ארזי בפרס "כינור דוד".
שיר הנושא, "אתה לי ארץ", הוזמן על ידי רשת ג' במיוחד ליום העצמאות ה-36 של מדינת ישראל ויצא לרדיו במאי 1984.
ב-12 ביוני אותה שנה הוצג השיר לראשונה במצעד הפזמונים ושהה במצעד 11 שבועות מתוכם שבועיים במקום הראשון. במצעד הפזמונים העברי השנתי תשמ"ד הוא הגיע למקום ה-11 (לצד השירים "הביתה" (6), "חפץ חיים" (9) ו-"שוק הכרמל" (40) מאלבומה הקודם מה נשמע) וארזי הוכתרה כאמור כזמרת השנה.
בעקבות הבחירה בה הציגה ארזי במהלך המצעד השנתי את הסינגל הבא מתוך האלבום "ההצגה הגדולה". הוא נשאר במצעד 13 שבועות מהם שבועיים במקום הראשון ודורג בהמשך במקום השמיני במצעד הפזמונים העברי השנתי תשמ"ה.
סינגל נוסף מתוך האלבום היה "יש ונדמה", לחנם של מוטי לוי ומשה דניאל לשיר של רחל המשוררת ששהה במצעד 11 שבועות ודורג 33 במצעד הפזמונים השנתי 1985.
לאחר השתתפותה של ארזי בקדם אירוויזיון 1985 עם השיר עוד נגיע יצאה מהדורה נוספת של האלבום ובו הוחלף השיר "זריחה" בשיר "עוד נגיע". השיר הוצג במצעד הפזמונים ב-16 באפריל 1985 ושהה בו 12 שבועות מהם שבוע אחד בפסגה. במצעד הפזמונים השנתי 1985 השיר הגיע למקום הרביעי - המקום הגבוה ביותר של ארזי במצעד.
האלבום נמכר בלמעלה מ-20 אלף עותקים תוך זמן קצר והיה לאלבום הזהב הראשון של ארזי כסולנית[דרוש מקור]. זמן קצר לאחר מכן הגיע גם אלבומה הקודם "מה נשמע" לתואר "אלבום זהב".
בשנת 1993 עלה האלבום לראשונה על גרסת CD ובשנת 2009 הוצא מחדש על ידי חברת התקליטים פונוקול.
רשימת השירים באלבום

אתה לי ארץ (יורם טהרלב — נורית הירש) [3:33]
פקודת יום (אהוד מנור — ירוסלב יעקובוביץ') [3:22]
ריקוד לשניים (אהוד מנור — נורית הירש) [3:21]
יש ונדמה (רחל — מוטי לוי ומשה דניאל) [4:55]
אוריאנה (נתן אלתרמן — יאיר רוזנבלום) [3:15]
זריחה (אהוד מנור — ירוסלב יעקובוביץ') [3:45]
עוד נגיע (אהוד מנור — אבי טולדנו) [3:06]
ההצגה הגדולה (אהוד מנור — ירוסלב יעקובוביץ') [3:22]
איש בודד איש נודד (שמוליק צ'יזיק) [3:05]
האדם יצור מופלא (אהוד מנור — יובל דור) [4:07]
לילה טוב לך ארצי (יורם טהרלב — יובל דור) [3:33]
גרסת התקליט לא כללה את השיר "עוד נגיע". השיר "זריחה" היה אחרי השיר "ההצגה הגדולה".
שותפים באלבום

ירוסלב יעקובוביץ' - הפקה מוזיקלית ועיבודים.
שותפים באלבום > נגנים

מיכה מיכאלי - גיטרה בס.
גילי דור - גיטרות חשמליות ואקוסטיות.
מאיר ישראל - תופים, כלי הקשה ותופים אלקטרוניים.
אלונה טוראל - קלידים.
משה לוי - סינטיסייזר.
ירוסלב יעקובוביץ' - חליל צד וליריקון.
דני ליטני - מפוחית.
כינורות - יצחק מלקובצקי, אליקום זלצמן, מרינה דורמן, אליזבט קרופניק, ישראל ויסר, מרים בר טל, רוברט מוזס.
קולות רקע - פנינה בריק, איריס שמי, יובל דור, ורדינה כהן, דרור משולם, רותי בן אברהם, אילנית בן צוק, ירדנה ארזי.
שותפים באלבום > קרדיטים

הפקה בפועל - נתן תומר, ירדנה ארזי.
הוקלט ונחתך באולפני "טריטון" (24 Track).
טכנאי הקלטה, קול, מיקס וחיתוך - יעקב מורנו.
עוזרי טכנאי - מרק רוטוול, ג'ון לאנג, יואב ברצ'יק.
יקי הלפרין - צילום עטיפה.
חוה מרגול - עיצוב עטיפה.
סדר צילום - "אלקטרו סדר".
אמיר ארזי - מפיק.
זרם פריאר

| --- | --- |

 לידה:  3 ביוני 1926 ברלין, רפובליקת ויימאר 
 פטירה:  3 בפברואר 2025 (בגיל 98)
 עיסוק:  רופא
 מקום לימודים:  אוניברסיטת לונדון
 מוסדות:  המרכז הרפואי שערי צדק
 בת זוג:  מרים פריאר
 צאצאים:  איתן דרור-פריאר 
 
זרם פריאר (3 ביוני 1926, כ"א בסיוון ה'תרפ"ו – 3 בפברואר 2025) היה רופא ילדים שכיהן כפרופסור מן המניין באוניברסיטה העברית בירושלים, ייסד את מחלקת הילדים במרכז הרפואי שערי צדק וניהל אותה משנת 1961 ועד יולי 1991.